ai4bharat/Pralekha huggingface dataset:
খাদ্যপ্রক্রিয়াকরণশিল্পমন্ত্রক
হিমঘর মালিকদের সঙ্গে ভিডিও কনফারেন্সের মাধ্যমে শ্রীমতী হারসিমরত কৌর বাদলের বৈঠক
নতুন দিল্লি, ৪ মে, ২০২০
কেন্দ্রীয় খাদ্য প্রক্রিয়াকরণ শিল্প মন্ত্রী শ্রীমতী হারসিমরত কৌর বাদল আজ মহারাষ্ট্রে খাদ্য প্রক্রিয়াকরণ মন্ত্রকের সহায়তায় গড়ে ওঠা সম্পূর্ণ সমন্বিত হিমঘর প্রকল্পের মালিকদের সঙ্গে ভিডিও কনফারেন্সের মাধ্যমে বৈঠক করেন। খাদ্য প্রক্রিয়াকরণ মন্ত্রকের প্রতিমন্ত্রী শ্রী রামেশ্বর তেলি আজকের এই বৈঠকে উপস্থিত ছিলেন।
সম্পূর্ণ হয়ে যাওয়া ৩৮ টি হিমঘর প্রকল্পের মালিকরা আজকের বৈঠকে যোগ দেন। মালিকরা প্রকল্পগুলি সম্পূর্ণ করতে কি ধরনের সমস্যার সম্মুখীন হন বা তাঁদের কি ধরনের অভিজ্ঞতা হয়েছে তা তাঁরা কেন্দ্রীয় খাদ্য প্রক্রিয়াকরণ মন্ত্রীর সঙ্গে আলোচনা করেন।পাশাপাশি এই লকডাউন চলাকালে হিমঘর পরিচালনায় তারা কি ধরনের চ্যালেঞ্জের মুখোমুখি হচ্ছেন তাও তারা আলোচনায় তুলে ধরেন।
শ্রীমতী হারসিমরত কৌর বাদল সবচেয়ে বেশি জোর দেন সমন্বিত হিমঘর নেটওয়ার্কের সমষ্টিগত শক্তি বৃদ্ধিতে। কোভিড-19 সঙ্কট কালের মোকাবিলায় খাদ্য পণ্যের সরবরাহ অব্যহত রাখাই এখন সবচেয়ে বড় চ্যালেঞ্জ।
এই বৈঠকে হিমঘরে জমে থাকা প্রচুর পরিমানে হিমায়িত সবজি এবং প্রক্রিয়া করা দুগ্ধজাত সামগ্রীর প্রথাগত বাজার হারানোর বিষয়ে আলোচনা হয়। হোটেল,রেস্টুরেন্ট বা বিয়ে বাড়ী বন্ধ থাকায় এই ধরনের পণ্যের চাহিদা কমে গেছে। এর পাশাপাশি পণ্য রপ্তানিতেও নানা ধরনের সমস্যা দেখা দিচ্ছে বলে মালিক পক্ষ জানান।
মালিক পক্ষ আরও জানান এক তৃতীয়াংশ শ্রমিক নিয়ে কাজ করতে গেলে অনেক বেশী সময় লাগছে। ফলে উৎপাদন খরচ অনেক বেড়ে যাচ্ছে।
খাদ্য প্রক্রিয়াকরণ শিল্প মন্ত্রী আজকের ভিডিও কনফারেন্সে যে গুরুত্বপূর্ণ বিষয় গুলি তুলে ধরেন তা হল:
১.কাঁচামালের লভ্যতা এবং তার উচ্চ মূল্য
২.কাজ করার ক্ষেত্রে লকডাউনের প্রভাব
৩.শ্রমিক এবং পরিবহনের বিষয়
৪.মজুত সামগ্রীর উচ্চ দাম
৫.কৃষকদের দাম মেটানোর ক্ষেত্রে অর্থের সমস্যা ইত্যাদি।
(CG/PPM
আবাসনএবংশহরাঞ্চলেরদারিদ্র্যদূরীকরণমন্ত্রক
সুস্থায়ী পরিকাঠামোর বিকাশ এবং পরিবেশ-বান্ধব প্রযুক্তি গ্রহণের ক্ষেত্রে সিপিডব্লিউডি অগ্রণী প্রতিষ্ঠান হয়ে উঠেছে : হরদীপ সিং পুরী
নয়াদিল্লি, ১২ জুলাই, ২০১৯
দেশের অগ্রগতি ও বিকাশে প্রয়োজনীয় পরিকাঠামো গড়ে তোলার ক্ষেত্রে ১৮৫৪’র জুলাই মাসে প্রতিষ্ঠার পর থেকে সিপিডব্লিউডি’র গুরুত্বপূর্ণ ভূমিকার কথা স্বীকার করে নিয়ে কেন্দ্রীয় আবাসন ও শহরাঞ্চল বিষয়ক প্রতিমন্ত্রী শ্রী হরদীপ সিং পুরী বলেছেন, সুস্থায়ী পরিকাঠামোর বিকাশ এবং পরিবেশ-বান্ধব প্রযুক্তি গ্রহণের দিক থেকে এই প্রতিষ্ঠানটি অগ্রণী হয়ে উঠেছে। একটি গাছও না কেটে ৪৫ দিনের মধ্যে প্রাক্তন প্রধানমন্ত্রী শ্রী অটল বিহারী বাজপেয়ীর স্মৃতিতে ‘সদৈভ অটল’ স্মারক নির্মাণ, কার্বন নিঃসরণের পরিমাণ কমাতে সরকারি ভবনগুলির ছাদে সৌরবিদ্যুৎ প্যানেল বসানো এবং ব্যাঙ্গালোরের স্যর ভিস্বেসভারাইয়া কেন্দ্রীয় ভবনে উদ্যান পালনের জন্য বর্জ্য জল পরিশোধন কেন্দ্র স্থাপনের মতো উদ্যোগগুলি সিপিডব্লিউডি’র কর্মপ্রচেষ্টার উজ্জ্বল দৃষ্টান্ত। তিনি বলেন, “এ ধরণের প্রয়াস পরিবেশ-বান্ধব এবং সুস্থায়ী অগ্রগতিতে সাফল্য অর্জনের ক্ষেত্রে স্বচ্ছ ভারত মিশন ও শহরাঞ্চলের রূপান্তর ঘটিয়ে পুনরুজ্জীবনের লক্ষ্যে পরিচালিত অটল মিশনের কার্যকর রূপায়ণের ক্ষেত্রে অত্যন্ত গুরুত্বপূর্ণ। এই প্রতিষ্ঠানটি কেবলমাত্র স্থাপত্য ও স্থায়িত্বের দিক থেকে আন্তর্জাতিক মান বজায় রাখার ক্ষেত্রেই নয়, বরং দেশের প্রতিষ্ঠানগুলির জন্য মানদন্ড রচনার ক্ষেত্রে গুরুত্বপূর্ণ ভূমিকা পালন করে চলেছে”। শ্রী পুরী আজ বিজ্ঞান ভবনে সিপিডব্লিউডি’র ১৬৫তম প্রতিষ্ঠা বার্ষিকী উদযাপন উপলক্ষে আয়োজিত এক অনুষ্ঠানে ভাষণ দিচ্ছিলেন। ‘নতুন ভারতের জন্য অভিনব উন্নয়ন’ এ বছর বর্ষপূর্তি উদযাপনের এই মূল ভাবনা প্রসঙ্গে মন্ত্রী সংস্থার প্রত্যেককে দক্ষতা, গতিশীলতা ও কার্যকরিতার নতুন পন্থা অবলম্বন করে অগ্রগতির ধারার সঙ্গে নিজেদের সাযুজ্য বজায় রাখার আহ্বান জানিয়ে বলেন, প্রধানমন্ত্রীর নতুন ভারত গঠনের স্বপ্নকে বাস্তবায়িত করতে বিকল্প নির্মাণ প্রযুক্তির আরও বেশি প্রয়োগের ওপর জোর দেন। প্রধানমন্ত্রীর ‘সবকা সাথ, সবকা বিকাশ এবং সবকা বিসওয়াস’ – এই মূল মন্ত্রকে সামনে রেখে ২০২৪ সালের মধ্যে ৫ লক্ষ কোটি মার্কিন ডলার এবং ২০৪৭ সালের মধ্যে এক উন্নত দেশে পরিণত হওয়ার যে পরিকল্পনা গ্রহণ করা হয়েছে, তার বাস্তবায়নে সিপিডব্লিউডি’র গুরুত্বপূর্ণ ভূমিকা অব্যাহত থাকবে বলেও তিনি অভিমত প্রকাশ করেন।
অনুষ্ঠানে আবাসন ও শহরাঞ্চল বিষয়ক সচিব শ্রী দুর্গাশঙ্কর মিশ্র, সিপিডব্লিউডি’র মহানির্দেশক শ্রী প্রভাকর সিং সহ প্রতিষ্ঠানের উচ্চপদস্থ আধিকারিকরা উপস্থিত ছিলেন।
CG/BD/SB
(Visitor Counter : 114
প্রতিরক্ষামন্ত্রক
সংগ্রহ করার নতুন নীতি
নয়াদিল্লী, ৪ এপ্রিল, ২০২২
সামরিক বাহিনীর জন্য বিভিন্ন সরঞ্জাম সংগ্রহের বিষয়ে প্রতিরক্ষা মন্ত্রক ২০২০ সালে সংশ্লিষ্ট সব পক্ষের সঙ্গে আলাপ-আলোচনা করার পর প্রতিরক্ষা সরঞ্জাম সংগ্রহ করার নীতি ঘোষিত হয়। এই নীতির মাধ্যমে আত্মনির্ভর ভারত অভিযানকে সফল করতে সুবিধা হবে।
২০২০ সালের পয়লা অক্টোবর থেকে প্রতিরক্ষা সরঞ্জাম সংগ্রহ করার যে প্রক্রিয়া শুরু হয়েছে তাতে দেশীয় প্রযুক্তিতে নির্মিত সরঞ্জাম এবং যুদ্ধাস্ত্র সংগ্রহ করাকে অগ্রাধিকার দেওয়া হয়েছে। এক্ষেত্রে প্রতিরক্ষা মন্ত্রক যে তালিকা প্রকাশ করেছে সেই তালিকার অন্তর্ভুক্ত কোনো সামগ্রী বিদেশ থেকে আমদানি করা যাবেনা, দেশে উৎপাদিত পণ্য কিনতে হবে। অতিক্ষুদ্র, ক্ষুদ্র ও মাঝারি শিল্পোদ্যোগ এবং ছোট জাহাজ শিল্পের থেকে সরঞ্জাম সংগ্রহের জন্য প্রতি বছর ১০০ কোটি টাকা বরাদ্দ করা হয়েছে। ২০২০ সালের প্রতিরক্ষা সরঞ্জাম সংগ্রহ সংক্রান্ত যে বিজ্ঞপ্তি প্রকাশিত হয়েছে সেই বিজ্ঞপ্তি অনুযায়ী দেশে তৈরি প্রতিরক্ষা সরঞ্জাম কেনার ওপর বিশেষ গুরুত্ব দেওয়া হয়েছে। সরকারের ‘মেক ইন ইন্ডিয়া’ উদ্যোগকে সফল করে তুলতে বিভিন্ন পদক্ষেপ নেওয়া হয়েছে। এর জন্য বিদেশ থেকে যেসব সামগ্রী আমদানি করা হবে সেগুলি আমদানি করার আগে প্রতিরক্ষা মন্ত্রীর কাছ থেকে প্রয়োজনীয় অনুমতি নিতে হবে। ভারতীয় সংস্থাগুলির আর্থিক সমস্যা সমাধানের জন্য ইন্ডিয়ান ইন্ডাস্ট্রি ইন্টিগ্রিটি প্যাক্ট ব্যাঙ্ক গ্যারান্টি -এর সূচনা করা হয়েছে। এর আওতায় অগ্রিম অর্থ জমা দিয়ে প্রয়োজনিয় আর্থিক সাহায্য পাওয়া যাবে। তবে ১০০ কোটি টাকা পর্যন্ত কোনো প্রকল্পের ক্ষেত্রে অগ্রিম অর্থ জমা দিতে হবেনা। এরফলে অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলি উপকৃত হবে।
রাজ্যসভায় আজ শ্রী ইরান্না কাড়াড়ি-র এক প্রশ্নের জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী অজয় ভাট।
CG/CB/NS
(Visitor Counter : 82
আয়ুষ
আন্দামান ও নিকোবর দ্বীপপুঞ্জে যোগ দিবস-২০২১ : সাধারণ মানুষের অংশগ্রহণের জন্য প্রশাসন আগাম পরিকল্পনা চূড়ান্ত করেছে
নয়াদিল্লী, ২২ মার্চ, ২০২১
আন্তর্জাতিক যোগ দিবস- ২০২১ উপলক্ষ্যে আন্দামান ও নিকোবর দ্বীপপুঞ্জে একাধিক কর্মসূচির আয়োজন করা হয়েছে। আশা করা যাচ্ছে অতিমারীর আশঙ্কা কাটিয়ে উঠে এই কেন্দ্রশাসিত অঞ্চলে প্রশাসন সতর্কতার সঙ্গে আন্তর্জাতিক যোগ দিবসের অনুষ্ঠানের আয়োজন করবে এবং এতে বহু মানুষ অংশ নেবেন। ইতিমধ্যেই সপ্তম আন্তর্জাতিক যোগ দিবসের প্রস্তুতি পর্ব শুরু হয়েছে । এই কেন্দ্রশাসিত অঞ্চলের প্রশাসন আগামী ২১ জুন আন্তর্জাতিক যোগ দিবসে একাধিক কর্মসূচির আয়োজন করেছে। সতর্কতা অবলম্বন করে সাধারণ মানুষ যাতে এই কর্মসূচিতে অংশগ্রহণ করতে পারেন তারজন্য একাধিক পদক্ষেপ নেওয়া হয়েছে। পূর্ববর্তী বছরের মতোই এবারও আন্দামান নিকোবর দ্বীপুঞ্জের প্রশাসন যোগ দিবসের অনুষ্ঠান সাফল্য মন্ডিত করে তুলতে আগে থেকেই কর্ম পরিকল্পনা চূড়ান্ত করেছে।এবার কোভিড-১৯ বিধি মেনে আন্তর্জাতিক যোগ দিবসে সমস্ত কর্মকান্ড পরিচালিত হবে।
প্রচলিত যোগাভ্যাসের নিয়মের ওপর ভিত্তি করে সুনির্দিষ্ট স্থানে গণ যোগ অনুশীলন পর্ব অনুষ্ঠিত হবে। উপযুক্ত পঞ্চায়েত হল, কমিউনিটি হল, বিদ্যালয়ের হল ঘরগুলিতে এই যোগাভ্যাস অনুশীলন পর্ব আয়োজন করা হবে। আন্দামান ও নিকোবর দ্বীপপুঞ্জের ৩টি জেলায় কেন্দ্রীয় সরকারের কোভিড-১৯ সংক্রান্ত নির্দেশিকা মেনে এই অনুষ্ঠান আয়োজিত হবে। প্রতিটি স্থানে যোগ চর্চার অনুষ্ঠান পর্যবেক্ষণের দায়িত্বে থাকবেন সচিব/দপ্তরের প্রধান/কেন্দ্রশাসিত অঞ্চলের প্রশাসনিক স্তরের শীর্ষ আধিকারিকরা।এই অনুষ্ঠানে অংশগ্রহণকারীদের পরিচালনা করার জন্য যোগ ব্যায়াম বিশেষজ্ঞদের আহ্বান জানানো হবে।
সিদ্ধান্ত নেওয়া হয়েছে যে সপ্তম আন্তর্জাতিক যোগ দিবসে সাধারণ মানুষের অংশগ্রহণের সংখ্যা যাতে বৃদ্ধি পায় তার জন্য এই কেন্দ্রশাসিত অঞ্চলে একমাস ধরে সচেতনতামূলক প্রচারাভিযান চালানো হবে। এরজন্য যোগাভ্যাসের বিষয়ে পদযাত্রা, ছবি আঁকা, প্রবন্ধ রচনা, সংক্ষিপ্ত বক্তৃতা রাখার প্রতিযোগিতা, বিদ্যালয়/কলেজের ছাত্রছাত্রীদের জন্য পোস্টার প্রচারাভিযান, আলোচনা সভা, কর্মশিবির, সাংস্কৃতিক অনুষ্ঠান, ছোট ছোট প্রদর্শনী, যোগাভ্যাসের ওপর স্বাস্থ্য বিষয়ে আলোচনা ইত্যাদি ক্ষেত্রে একাধিক কর্মসূচি আয়োজন করা হবে।
আশা করা যাচ্ছে যে এই সুনির্দিষ্ট প্রচেষ্টার ফলে আন্দামান ও নিকোবর দ্বীপপুঞ্জে সুষ্ঠুভাবে যোগ দিবসের অনুষ্ঠান আয়োজন করা যাবে। একইসঙ্গে আন্তর্জাতিক যোগ দিবসে সাধারণ মানুষের অংশগ্রহণ বৃদ্ধি পাবে এবং এই দ্বীপপুঞ্জে যোগাভ্যাসের পরিকাঠামো উন্নতি সাধনের পাশাপাশি যোগ ভিত্তিক পর্যটনের বিকাশ সম্ভবপর হবে।
দক্ষতাউন্নয়নওশিল্পোদ্যোগমন্ত্রক
শিল্পোদ্যোগে বিকাশের উদ্যোগ
নয়াদিল্লি, ০৮ জুলাই, ২০১৯
দেশের তরুণ সম্প্রদায়ের মধ্যে শিল্পোদ্যোগের উৎসাহ সৃষ্টি করতে দক্ষতা বিকাশ এবং শিল্পোদ্যোগ মন্ত্রক ২০১৬ সালে জাতীয় শিল্পোদ্যোগ পুরস্কার যোজনা  চালু করেছে। এর মাধ্যমে প্রথম প্রজন্মের শিল্পোদ্যোগীদের কাজের স্বীকৃতি দেওয়া হবে।
এই প্রকল্পের আওতায় বিভিন্ন আর্থ-সামাজিক ক্ষেত্র থেকে নানা অঞ্চলের তরুণ শিল্পোদ্যোগীদের অভাবনীয় সাফল্যের কথা তুলে ধরা হবে। এনইএএস-এর তৃতীয় সংস্করণ চলতি বছরের চৌঠা জানুয়ায়ী নতুন দিল্লীতে অনুষ্ঠিত হয়েছে, যেখানে ৪৩টি মধ্যে ৩টি পুরস্কার প্রতিকূল পরিস্হিতিতে কাজ করছেন এরকম শিল্পোদ্যোগীদের দেওয়া হয়েছে।
লোকসভায় আজ এক লিখিত প্রশ্নের জবাবে দক্ষতা উন্নয়ন এবং শিল্পোদ্যোগ দপ্তরের প্রতিমন্ত্রী শ্রী আর কে সিং এই তথ্য জানিয়েছেন।
CG/CB/NS
(Visitor Counter : 77
মানবসম্পদবিকাশমন্ত্রক
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক কোভিড-১৯ আবহে ভিডিও কনফারেন্সের মাধ্যমে দেশের ২৩টি আইআইটির ডিরেক্টরদের সঙ্গে শিক্ষা প্রতিষ্ঠানের প্রস্তুতি নিয়ে আলোচনা করেন
শ্রী নিশাঙ্ক কোভিড-১৯ নিয়ে আরো বেশি গবেষণা করার জন্য নির্দেশ দেন
নতুন দিল্লি, ১ এপ্রিল, ২০২০
কেন্দ্রীয় মানবসম্পদ দপ্তরের মন্ত্রী শ্রী রমেশ পোখরিয়াল নিশাঙ্ক দেশের ২৩ টি আইআইটির ডিরেক্টরদের সঙ্গে নতুন দিল্লি থেকে ভিডিও কনফারেন্সের মাধ্যমে বৈঠক করেন। মন্ত্রী প্রতিটি শিক্ষা প্রতিষ্ঠানের ছাত্র, শিক্ষক ও তাদের পরিবার এবং প্রতিষ্ঠানের চুক্তিভিত্তিক কর্মীদের যথাযথ দেখভালের নির্দেশ দেন যাতে তাদের কোন অসুবিধা না হয়।
শ্রী পোখরিয়াল শিক্ষাপ্রতিষ্ঠানগুলিতে বেশিরভাগ ছাত্রকে অনলাইনের মাধ্যমে পঠনপাঠনের নির্দেশ দেন। লকডাউন চলাকালীন ছাত্রদের মানসিক সমস্যা সমাধানে তিনি একটি হেল্পলাইন চালু করতে বলেন। প্রতিটি শিক্ষাপ্রতিষ্ঠানে মনস্তত্ত্ববিদদের সঙ্গে নিয়ে একটি টাক্সফোর্স গঠন করারও তিনি পরামর্শ দেন। শ্রী পোখরিয়াল জানান, শিক্ষাপ্রতিষ্ঠানগুলির কর্মচারীরা তাদের বেতন ও পেনশন এবং ছাত্ররা তাদের স্কলারশিপ যথাসময়ে হাতে পাবেন। সাময়িক, চুক্তিভিত্তিক এবং দৈনিক কর্মচারীদের যাতে কোনো অসুবিধা না হয় সেজন্য ৩০ এপ্রিল পর্যন্ত তাদের পুরো বেতন দেওয়া হবে বলে তিনি জানান।
মন্ত্রী সমস্ত শিক্ষা প্রতিষ্ঠানগুলিকে 'পি এম কেয়ারস' ফান্ডে আর্থিক সাহায্য দেওয়ার জন্য আবেদন জানান। এর পাশাপাশি শিক্ষা প্রতিষ্ঠানগুলোকে কোভিড-১৯ নিয়ে আরো বেশি করে গবেষণা করার নির্দেশ দেন। একইসঙ্গে গবেষণার সাফল্য সামাজিক এবং অন্যান্য মাধ্যমে আরো বেশি প্রচারের নির্দেশ দেন।
শ্রী পোখরিয়াল আইআইটি’র যেসব ছাত্র এখনও হোস্টেলে রয়েছেন তাদের দেখভালের দায়িত্ব দেন ডিরেক্টরদের। শিক্ষাপ্রতিষ্ঠানে যাতে সামাজিক দূরত্ব বজায় এবং খাবারদাবার ঠিকঠাক সরবরাহ করা হয় তার দিকে নজর দিতে বলেন। এর পাশাপাশি এইসব শিক্ষাপ্রতিষ্ঠানগুলিতে নতুন ক্যালেন্ডার তৈরি করতে বলেন যাতে ছাত্রদের গরমকালে এবং শীতকালে ইন্টার্নশিপের সময় নষ্ট না হয়। একইসঙ্গে বিভিন্ন কোম্পানির চাকরিতে নিয়োগের জন্য একটি নতুন টাস্কফোর্স গঠনেরও পরামর্শ দেন।
আইআইটি ডিরেক্টররা কোভিড-১৯ নিয়ে গবেষণার বিভিন্ন দিক মন্ত্রীর কাছে তুলে ধরেন। তাঁরা জানান, কোভিড-১৯এর বিরুদ্ধে লড়তে প্রতিরোধমূলক মাস্ক, কম খরচে ভেন্টিলেটার, স্যানিটাইজার এবং কিটস তৈরিতে বড় ধরনের সাফল্য পেয়েছেন। মন্ত্রী তাদের প্রয়াসকে সাধুবাদ জানান এবং ভবিষ্যতে গবেষণায় যাবতীয় সাহায্যের আশ্বাস দেন।
(CG/SC
প্রধানমন্ত্রীরদপ্তর
বিশিষ্ট চলচ্চিত্র ব্যক্তিত্ব সতীশ কৌশিকের প্রয়াণে শোক প্রকাশ প্রধানমন্ত্রীর
নয়াদিল্লি, ০৯ মার্চ, ২০২৩
প্রধানমন্ত্রী শ্রী নরেন্দ্র মোদী বিশিষ্ট চলচ্চিত্র ব্যক্তিত্ব সতীশ কৌশিকের প্রয়াণে শোক প্রকাশ করেছেন।
এক ট্যুইটে প্রধানমন্ত্রী বলেন, “বিশিষ্ট চলচ্চিত্র ব্যক্তিত্ব সতীশ কৌশিকজীর প্রয়াণে মর্মাহত। তিনি ছিলেন সৃজনশীল ব্যক্তি। তাঁর অভিনয় ও নির্দেশনার মাধ্যমে বহু মানুষের হৃদয় জয় করেছেন। তাঁর কাজ দর্শকদের আনন্দ দিয়ে যাবে। শোকসন্তপ্ত পরিবার-পরিজন ও অনুগামীদের জানাই সমবেদনা। ওঁ শান্তি”!
PG/PM/SB
(
কৃষিমন্ত্রক
জাতীয় কৃষি বাজার পোর্টাল "ই-এনএএম" ১৪ এপ্রিলে চার বছর পূর্ণ করবে ; এই উদ্যোগ কৃষি-উৎপাদনের জন্য "এক দেশ, একটি বাজার" এর লক্ষ্য পূরণে সহায়ক
নতুন দিল্লি, ১৩ এপ্রিল, ২০২০
দেশজুড়ে কৃষিজাত পণ্য বিক্রি করার পোর্টাল "ই-এনএম" আগামীকাল চার বছর পূর্ণ করবে। এই উপলক্ষে কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমার বলেছেন যে একাধিক বাজার ও ক্রেতার কাছে ডিজিটাল মাধ্যমে কৃষকরা যাতে সহজে পৌঁছাতে পারেন এবং বাণিজ্য লেনদেনে স্বচ্ছতা আসে তার জন্য কৃষি বিপণনে" ই-এনএএম " হল একটি উদ্ভাবনী উদ্যোগ। এর মূল লক্ষ্য কৃষকদের পণ্যের গুণগতমানের ওপর নির্ভর করে যথাযথ মূল্য লাভ এবং কৃষি পণ্যের জন্য "এক দেশ, এক বাজার" এর ধারণার বিকাশ ঘটানো। ২০১৬ সালে প্রধানমন্ত্রী এই ব্যবস্থাপনা ২১ মান্ডি বা বাজারের সূচনা করেছিলেন এখন তা ১৬টি রাজ্য ও ২টি কেন্দ্র শাসিত অঞ্চলের ৫৮৫ টি মান্ডিতে পৌঁছে গেছে।
তিনি আরও বলেন যে খুব শীঘ্রই অতিরিক্ত ৪১৫টি মন্ডিকে ই-ন্যাম সম্প্রসারণের আওতায় আনা হচ্ছে। এর ফলে ই-ন্যামের মোট সংখ্যা হবে ১০০০। তিনি আরও বলেন যে, এই অনলাইন প্ল্যাটফর্মটি ভারতের কৃষিক্ষেত্র বাজারের এক বিশাল সংস্কার এনেছে।
তিনি আরও বলেন যে আমাদের ১.৬ কোটিরও বেশি কৃষক এবং ১.২২ লক্ষ ব্যবসায়ী ই-এনএম প্ল্যাটফর্মে নাম নথিভুক্ত করেছেন।
কেন্দ্রীয় কৃষিমন্ত্রী আরো জানান যে এই কোভিড -১৯ কারণে লকডাউন চলাকালীন মন্ত্রক পাইকারি বাজারে পণ্য সরবরাহ ঠিক রাখতে একাধিক কার্যকরী পদক্ষেপ গ্রহণ করেছে।
(CG/SS
প্রধানমন্ত্রীরদপ্তর
কেরলের মাল্লাপুরমে নৌকা দুর্ঘটনায় প্রাণহানিতে প্রধানমন্ত্রীর শোক প্রকাশ
নয়াদিল্লি, ৭ মে, ২০২৩
প্রধানমন্ত্রী শ্রী নরেন্দ্র মোদী কেরলের মাল্লাপুরমে নৌকা দুর্ঘটনায় প্রাণহানির ঘটনায় শোক প্রকাশ করেছেন। এই প্রসঙ্গে প্রধানমন্ত্রী মৃতদের জন্য এককালীন অর্থ সাহায্যের কথা ঘোষণা করেছেন।
প্রধানমন্ত্রীর দপ্তর ট্যুইট করে বলেছে :
“কেরলের মাল্লাপুরমে নৌকা দুর্ঘটনায় প্রাণহানিতে ব্যথিত। শোকসন্তপ্ত পরিবারগুলিকে সমবেদনা জানাই। প্রধানমন্ত্রীর জাতীয় ত্রাণ তহবিল থেকে মৃতের নিকটাত্মীয়কে এককালীন ২ লক্ষ টাকা অর্থ সাহায্য করা হবে।”
(PG/AB/DM/
প্রধানমন্ত্রীরদপ্তর
অমৃত সরোবরগুলি ধরিত্রীর সাথে সম্পর্কযুক্তদের সঙ্গে সম্প্রীতির সম্বন্ধ সুনিশ্চিত করেছে: প্রধানমন্ত্রী
নতুনদিল্লি ২৭ জুলাই,২০২৩
প্রধানমন্ত্রী শ্রী নরেন্দ্র মোদী অমৃত সরোবরগুলির গুরুত্বের ওপর আলোকপাত করে বলেছেন, জল সংরক্ষণ এবং গোষ্ঠী অংশগ্রহন ছাড়াও ধরিত্রীর সঙ্গে সম্পর্কযুক্তদের সঙ্গে তা এক সম্প্রীতির সম্বন্ধ সুনিশ্চিত করেছে ।
অসমের কামরুপ জেলায় গ্রীষ্মে হাতিদের অমৃত সরোবরে স্নান করা নিয়ে মুখ্যমন্ত্রী হেমন্ত বিশ্ব শর্মার এক ট্যুইটের প্রত্যুত্তরে প্রধানমন্ত্রী ট্যুইট করে বলেছেন :
“আনন্দদায়ক দৃশ্য । জল সংরক্ষণ এবং গোষ্ঠী অংশগ্রহন ছাড়াও অমৃত সরোবরগুলি আমাদের ধরিত্রীর সাথে সম্পর্কযুক্তদের সঙ্গে সম্প্রীতির সম্বন্ধ সুনিশ্চিত করেছে” ।
CG/AB/CS……28-07-2023.. WORD 
(
অসামরিকবিমানপরিবহণমন্ত্রক
অসামরিক বিমান পরিবহণ মন্ত্রক হায়দরাবাদে ২৪-২৭শে মার্চ পর্যন্ত ‘উইংস ইন্ডিয়া ২০২২’ আয়োজন করছে
নয়াদিল্লি, ২২ মার্চ, ২০২২
এশিয়ার বৃহত্তম অসামরিক বিমান পরিবহণ বিষয়ক ‘উইংস ইন্ডিয়া ২০২২’ কর্মসূচি ২৪-২৭শে মার্চ হায়দরাবাদে আয়োজন করা হয়েছে। অসামরিক বিমান পরিবহণ মন্ত্রক এবং বণিকসভা ফিকি যৌথভাবে এই কর্মসূচির আয়োজন করেছে। অসামরিক বিমান পরিবহণ ক্ষেত্রে প্রতিনিয়ত যেসব পরিবর্তন ঘটে চলেছে, সে সম্পর্কে স্পষ্ট ধারণা গড়ে তুলতে এই কর্মসূচির আয়োজন। একইভাবে কর্মসূচিতে নতুন ব্যবসায়িক পন্থা, বিনিয়োগ, নীতি প্রণয়ন এবং আঞ্চলিক যোগাযোগ ব্যবস্থার উপর গুরুত্ব দেওয়া হয়। হায়দরাবাদে বেগমপেট বিমানবন্দরে ‘উইংস ইন্ডিয়া ২০২২’ কর্মসূচির আয়োজন করা হয়েছে।
অসামরিক বিমান চলাচলের ক্ষেত্রে হায়দরাবাদ অন্যতম একটি হাব বা মূল কেন্দ্র হয়ে ওঠায় স্বাভাবিকভাবেই এখানে এবার এই কর্মসূচি আয়োজন করা হয়েছে। অসামরিক বিমান পরিবহণ ব্যবস্থায় উৎকর্ষতার স্বীকৃতি-স্বরূপ মন্ত্রক উইংস ইন্ডিয়া অ্যাওয়ার্ড ২০২২ শুরু করার কথাও ঘোষণা করেছে। আজাদি কা অমৃত মহোৎসবের অঙ্গ হিসাবে এবারের ‘উইংস ইন্ডিয়া ২০২২’ কর্মসূচির মূল ভাবনা “India@75: অসামারিক বিমান পরিবহণ শিল্পের জন্য এক নতুন দিগন্ত।
উইংস ইন্ডিয়া অ্যাওয়ার্ড অসামরিক বিমান পরিবহণের সঙ্গে যুক্ত সংস্থা/প্রতিষ্ঠান/সংগঠনগুলিকে দেওয়া হবে। ভারতে অসামারিক বিমান পরিবহণ ক্ষেত্রে স্বতন্ত্র মাপকাঠি প্রণয়ন ও উল্লেখযোগ্য অবদানের স্বীকৃতি-স্বরূপ এই পুরস্কার দেওয়া হচ্ছে। আগামী ২৫ তারিখ এই পুস্কার প্রদান অনুষ্ঠানের আয়োজন করা হচ্ছে।
কেন্দ্রীয় অসামারিক বিমান পরিবহণ মন্ত্রী শ্রী জ্যোতিরাদিত্য এম সিন্ধিয়া ২৫ তারিখ আনুষ্ঠানিকভাবে এই কর্মসূচির সূচনা করবেন। অনুষ্ঠানে বিদেশি অতিথিবৃন্দ, রাষ্ট্রদূত সহ বিমান সংস্থা, বিমানবন্দর সংস্থা, অসামরিক বিমান পরিবহণ কর্তৃপক্ষ, ইঞ্জিনিয়ারিং, ফ্লাইট অপারেশন/ট্রান্সপোর্টেশন প্রভৃতি ক্ষেত্রের প্রতিনিধিরাও উপস্থিত থাকবেন। শ্রী সিন্ধিয়া এই কর্মসূচি প্রসঙ্গে এক বার্তায় বলেছেন, ‘উইংস ইন্ডিয়া ২০২২’ এমন এক কর্মসূচি, যা ভারতকে বিশ্বের অগ্রণী হাব হিসাবে গড়ে তুলতে কেন্দ্রীয় সরকারের অঙ্গীকারকেই প্রতিফলিত করে। এই কর্মসূচিতে সংশ্লিষ্ট সবপক্ষের সঙ্গে আলাপ-আলোচনার জন্য আমি অধীর আগ্রহে অপেক্ষা করছি।
CG/BD/SB
(Visitor Counter : 108
আইনওবিচারমন্ত্রক
চলতি বছরের সর্বশেষ জাতীয় লোক আদালতের মাধ্যমে ভার্চুয়াল মোডে এবং সশরীরে ৩২২৮ কোটি টাকা অর্থমূল্যের দশ লক্ষেরও বেশি মামলার নিষ্পত্তি হয়েছে
নতুন দিল্লী, ১৭ ডিসেম্বর, ২০২০
চলতি বছরের সর্বশেষ জাতীয় লোক আদালত জাতীয় আইনি পরিষেবা কর্তৃপক্ষের তত্ত্বাবধানে সারাদেশে ভার্চুয়াল মাধ্যম এবং সশরীরে গত ১২ ডিসেম্বর সম্পন্ন হয়েছে। করোনা জনিত অতিমারির পরিপ্রেক্ষিতে যাবতীয় সুরক্ষা বিধি মেনে এই লোক আদালত অনুষ্ঠিত হয়। জাতীয় লোক আদালতে মোট ৮১৫২ টি বেঞ্চ গঠন করা হয়েছিল। মোট ১০ লক্ষ ৪২ হাজার ৮১৬টি মামলার সফলভাবে নিষ্পত্তি হয়। এরমধ্যে ৫ লক্ষ ৬০ হাজার ৩১০ টি আদালতে প্রাক মামলা চলাকালীন ছিল। অন্যদিকে, বাকি ৪ লক্ষ ৮২ হাজার ৫০৬ মামলা বিভিন্ন আদালতে বিচারাধীন ছিল। নিষ্পত্তির জন্য মোট অঙ্কের পরিমাণ ছিল ৩২২৭.৯৯ কোটি টাকা।
জাতীয় লোক আদালতে এমএসিটি মামলা ছাড়াও শ্রম বিরোধ, অর্থ পুনরুদ্ধার, জমি অধিগ্রহণ, ভরণপোষণ মামলা সহ বিবাহ সংক্রান্ত, বেতন সংক্রান্ত, অবসরগ্রহণের সুবিধা বিষয়ক এবং অন্যান্য দেওয়ানী মামলা গ্রহণ করা হয়েছিল।
জাতীয় আইনি পরিষেবা কর্তৃপক্ষ বা ন্যাশনাল লিগ্যাল সার্ভিসেস অথরিটি কর্তৃক পরিচালিত লোক আদালত হচ্ছে বিরোধ নিষ্পত্তি করার একটি বিকল্প পদ্ধতি। এটি এমনই একটি ফোরাম যেখানে মামলা আদালতে ওঠার আগে কিংবা বা পরেও নিষ্পত্তি অথবা সমঝোতার মাধ্যমে মীমাংসিত হয়। লিগ্যাল সার্ভিসেস অথরিটিজ অ্যাক্ট ১৯৮৭ অনুযায়ী লোক আদালতকে বিধিবদ্ধ মর্যাদা দেওয়া হয়েছে। লোক আদালতের সিদ্ধান্ত চূড়ান্ত বলে বিবেচিত হয়।
কর্মী, জন-অভিযোগএবংপেনশনমন্ত্রক
উত্তর-পূর্ব তথা জম্মু ও কাশ্মীরে কোভিড সংক্রান্ত সহায়তার জন্য সেনা চিকিৎসা বিভাগের প্রশংসা করলেন কেন্দ্রীয় মন্ত্রী ডঃ জিতেন্দ্র সিং
নয়াদিল্লি, ১৮ মে, ২০২০
কেন্দ্রীয় উত্তর-পূর্বাঞ্চল ও প্রধানমন্ত্রীর দপ্তরের প্রতিমন্ত্রী ডঃ জিতেন্দ্র সিং উত্তর-পূর্ব তথা জম্মু ও কাশ্মীরের কোভিড মোকাবিলায় সহায়তার জন্য সেনা চিকিৎসা বিভাগের প্রশংসা করেছেন। সংক্রমণের গোড়াতেই প্রয়োজনীয় চিকিৎসা সামগ্রী ও নমুনা পরীক্ষার কিট পৌঁছে দেওয়ার ক্ষেত্রেও তিনি সেনা চিকিৎসা পরিষেবা বিভাগের ভূমিকার প্রশংসা করেন।
এই প্রেক্ষিতে সেনা চিকিৎসা বিভাগের লেঃজেঃ অনুপ ব্যানার্জী উত্তর-পূর্বাঞ্চলে সর্বশেষ পরিস্থিতি এবং অগ্রগতি সম্পর্কে ডঃ সিং-কে অবহিত করেন। আসাম সহ উত্তর-পূর্বের সমস্ত রাজ্যেই সেনা চিকিৎসা বিভাগের পক্ষ থেকে চিকিৎসা পরিষেবায় সাহায্যের পাশাপাশি প্রয়োজনীয় চিকিৎসা সরঞ্জাম পৌঁছে দেওয়া হয়েছে।
জম্মু ও কাশ্মীরে সেনা চিকিৎসা বিভাগের কাজকর্মের খতিয়ান তুলে ধরে লেঃজেঃ ব্যানার্জী মন্ত্রীকে জানান, উধমপুরে সেনা কমান্ড হাসপাতালে কোভিড চিকিৎসার জন্য পৃথক ২০০টি শয্যা এবং গুরুতর অসুস্থতার ক্ষেত্রে ৬টি আইসিইউ শয্যার বন্দোবস্ত করা হয়েছে। একইভাবে, শ্রীনগরের সেনা হাসপাতাল ও রাজৌরির সেনা হাসপাতালগুলিকে কোভিড চিকিৎসার জন্য কাজে লাগানো হচ্ছে।
সেনা চিকিৎসা বিভাগের পক্ষ থেকে উত্তর-পূর্ব সহ জম্মু ও কাশ্মীরের কোয়ারেন্টাইন শিবির ও আইসোলেশন ব্যবস্থা গড়ে তোলার জন্য ডঃ সিং সেনাবাহিনীর প্রশংসা করেন।
(CG/BD/SB
প্রধানমন্ত্রীরদপ্তর
প্রধানমন্ত্রী প্রথম খেলো ইন্ডিয়া ইউনিভার্সিটি গেমস্ – এর সূচনা করবেন
নয়াদিল্লি, ২১ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী প্রথম খেলো ইন্ডিয়া ইউনিভার্সিটি গেমস্ – এর উদ্বোধনী অনুষ্ঠানে ভাষণ দেবেন। ভুবনেশ্বরে বিশ্ববিদ্যালয় স্তরের এই প্রতিযোগিতা শুরু হবে ২২শে ফেব্রুয়ারি থেকে। চলবে পয়লা মার্চ পর্যন্ত।
শ্রী মোদী ভিডিও কনফারেন্সের মাধ্যমে প্রতিযোগিতার সূচনা করবেন।
ওডিশা সরকারের সহযোগিতায় কেন্দ্রীয় সরকার খেলো ইন্ডিয়া ইউনিভার্সিটি গেমস্ – এর আয়োজন করছে।
প্রধানমন্ত্রীর মস্তিষ্ক-প্রসূত খেলো ইন্ডিয়া কর্মসূচি আয়োজন করার উদ্দেশ্য হ’ল – দেশে সবধরনের খেলাধুলোর বিকাশে এক মজবুত কাঠামো গঠনের মাধ্যমে তৃণমূল স্তরে ক্রীড়া সংস্কৃতির পুনরুজ্জীবন ঘটানো, যাতে ভারতকে ক্রীড়া ক্ষেত্রে এক অগ্রণী দেশে পরিণত করা যায়।
দেশে বিশ্ববিদ্যালয় স্তরের সর্ববৃহৎ এই প্রতিযোগিতায় ১৫০টিরও বেশি বিশ্ববিদ্যালয় থেকে প্রায় ৩ হাজার ৫০০ অ্যাথলিট অংশ নেবেন।
প্রতিযোগিতায় মোট ১৭টি বিভাগ থাকছে। এগুলি হ’ল – তীরন্দাজী, অ্যাথলেটিক্স, বক্সিং, ফেন্সিং, জুডো, সাঁতার, ভারোত্তোলন, কুস্তি, ব্যাডমিন্টন, বাস্কেটবল, ফুটবল, হকি, টেবিল টেনিস, টেনিস, ভলিবল, রাগবি এবং কবাডি।
CG/BD/SB
(Visitor Counter : 68
অর্থমন্ত্রক
সোনা এবং অন্যান্য ধাতুর সীমাশুল্ক ১০ শতাংশ থেকে বেড়ে ১২.৫ শতাংশ হল
নয়াদিল্লি, ০৫ জুন, ২০১৯
সংসদে আজ ২০১৯-২০-র কেন্দ্রীয় বাজেট পেশ করে কেন্দ্রীয় অর্থ এবং কর্পোরেট বিষয়ক মন্ত্রী শ্রীমতি নির্মলা সীতারমন বেশ কয়েকটি কর প্রস্তাবনার ঘোষণা করেন যাতে স্টার্ট আপ উদ্যোগগুলিতে বিনিয়োগ বাড়ানোর সুযোগ রয়েছে। অর্থনৈতিক বিকাশ এবং ‘মেক ইন ইন্ডিয়া’ প্রকল্পকে উৎসাহ দিতে একটি বিশেষ প্রকল্পের সূচনা করা হবে যাতে বিশ্বের বিভিন্ন সংস্হা স্বচ্ছতা বজায় রেখে প্রতিযোগিতামূলক নিলামের সাহায্যে বৃহৎ উৎপাদনকেন্দ্র স্হাপন করতে পারে। এর মধ্যে সৌরশক্তি প্রয়োগের ফোটো ভোল্টেক যন্ত্রাংশ, লিথিয়াম স্টোরেজ ব্যাটারি, সৌর ও বৈদ্যুতিক ইন্ধনযুক্ত পরিকাঠামোর সৃষ্টি, কম্পিউটার সার্ভার ও ল্যাপটপ তৈরি সহ অন্যান্য কারখানা রয়েছে। এই সংস্হাগুলির ক্ষেত্রে আয়কর আইনের ৩৫এডি ধারার আওতায় বিনিয়োগ যুক্ত আয়কর এবং অন্যান্য অপ্রত্যক্ষ করের সুযোগ দেওয়া হবে।
স্বল্প মূল্যে আবাসন
২০২০-র ৩১ মার্চ পর্যন্ত ৪৫ লক্ষ টাকা পর্যন্ত যেসব বাড়ি কেনার সুযোগ রয়েছে, সেইসব বাড়ি কেনার ক্ষেত্রে ২ লক্ষ টাকা সুদ ছাড়াও ১.৫ লক্ষ টাকা অতিরিক্ত কর ছাড় দেওয়ার প্রস্তাব দেওয়া হয়েছে এই বাজেটে।
কর কাঠামো
বাজেট পেশের সময় শ্রীমতি সীতারমন বলেন, প্রত্যক্ষ কর সংক্রান্ত রাজস্ব আয় বিগত বেশ কয়েক বছরে উল্লেখযোগ্যভাবে বেড়েছে। ২০১৩-১৪ অর্থবর্ষের ৬.৩৮ লক্ষ কোটি টাকা থেকে এটি ৭৮ শতাংশেরও বেশি বেড়ে ২০১৮-১৯এ এই আয় ১১.৩৭ লক্ষ কোটি টাকায় পৌঁছেছে।
২ কোটি টাকা থেকে ৫ কোটি টাকা পর্যন্ত আয়কর প্রদানকারী ব্যক্তিদের এবার থেকে ৩ শতাংশ সারচার্জ দিতে হবে। ৫ কোটি টাকার উর্দ্ধে আয় এমন ব্যক্তিদের ক্ষেত্রে এই সারচার্জের হার হবে ৭ শতাংশ।
কর্পোরেট কর
বর্তমানে, যেসব সংস্হা বার্ষিক ২৫০ কোটি টাকা পর্যন্ত ব্যবসায়িক লেনদেন করেন, বছরে তাদের ২৫ শতাংশ হারে কর্পোরেট কর দিতে হয়। এবার থেকে ৪০০ কোটি টাকার লেনদেনকারি বাণিজ্যিক সংস্হাকেও এই সুযোগের আওতায় আনা হবে।
সীমাশুল্কের প্রস্তাবনা
অভ্যন্তরীণ শিল্পের অন্তর্গত ৩৬টি দ্রব্যে সীমাশুল্ক বাড়ানো হয়েছে এবারের বাজেটে। এরমধ্যে রয়েছে, কাজুবাদাম, ফ্যাটি অ্যাসিড, পলিভিনাইল ক্লোরাইড, প্লাস্টিকের মেঝের ঢাকনা, ক্লোরোবিউটাইল বা ব্রোমোবিউটাইল রাবার, ছাদে বসানোর সেরামিকের টাইল, স্টেনলেস স্টিলের বাসন, স্লিট বাতানুকুল যন্ত্রের অভ্যন্তরীণ এবং বহির্আস্তরণ, লাউড স্পিকার, সিসিটিভি ও আইপি ক্যামেরা, অপটিক্যাল ফাইবার, কাঁচের আয়না ইত্যাদি।
জিএসটি
জিএসটি প্রয়োগ হওয়ার পর থেকে ১৭টি কর ব্যবস্হা এবং ১৩টি সেস ব্যবস্হাকে একটি করে পরিণত করা হয়েছে। শ্রীমতি সীতারমন বলেন, জিএসটি হার কমানোর ফলে বছরে ৯২ হাজার কোটি টাকা সাশ্রয় হবে।
CG/SSS/NS
(Visitor Counter : 146
স্বাস্থ্যওপরিবারকল্যাণমন্ত্রক
করোনা ভাইরাসজনিত সর্বশেষ পরিস্থিতি : যাত্রা সংক্রান্ত সংশোধিত পরামর্শ জারি
নয়াদিল্লি, ০৩ ফেব্রুয়ারি, ২০২০
চীনে করোনা ভাইরাসের ব্যাপক সংক্রমণের প্রেক্ষিতে গতকাল এদেশে যাত্রা সংক্রান্ত পরামর্শ জারি করা হয়েছিল। এই যাত্রা সংক্রান্ত বিজ্ঞপ্তি সংশোধন করে জনসাধারণকে চীন সফরে যেতে নিষেধ এবং গত ১৫ই জানুয়ারি থেকে চীনে সফর করেছেন এমন ক্ষেত্রে সেই সমস্ত ব্যক্তির সংস্পর্শে না আসারও পরামর্শ দেওয়া হয়েছে।
Ø চীনের পাসপোর্টধারী ব্যক্তিদের জন্য ই-ভিসার সুযোগ-সুবিধা সাময়িকভাবে বন্ধ রাখা হয়েছে।
Ø ইতিমধ্যেই যে সমস্ত চীনা নাগরিককে ই-ভিসা দেওয়া হয়েছে, তা সাময়িকভাবে বৈধ থাকছে না।
Ø চীন থেকে ভিসা সংক্রান্ত অনলাইন আবেদন বাতিল করা হয়েছে।
Ø চীন থেকে যদি কোনও ব্যক্তি অত্যন্ত প্রয়োজনীয় কারণে ভারত সফরে আসতে চান, তা হলে তাঁকে বেজিং-এ ভারতীয় দূতাবাস বা সাংহাই ও গুয়াংঝাউ – এ বাণিজ্যিক দূতাবাসে যোগাযোগ করতে বলা হয়েছে।
CG/BD/SB
(Visitor Counter : 102
প্রতিরক্ষামন্ত্রক
ভারতীয় সেনাবাহিনী বীর নারীদের উন্নয়ন ও অভিযোগ নিষ্পত্তির জন্য এক জানালা সুবিধা চালু করেছে
নয়াদিল্লি, ১০ নভেম্বর, ২০২২
প্রযুক্তির সুবিধা গ্রহণের লক্ষে আরও একধাপ এগিয়ে ভারতীয় সেনাবাহিনী বীর নারীদের উন্নয়ন ও অভিযোগ নিষ্পত্তির জন্য “বীরাঙ্গনা সেবা কেন্দ্র” এক জানালা সুবিধা চালু করেছে। এর লক্ষ্য হল, যে কোন পরিস্থিতিতে আমাদের নিজেদের যত্ন নেওয়া। দিল্লি ক্যান্টনমেন্ট এলাকায় ভারতীয় সেনাবাহিনীর প্রাক্তনীদের ডাইরেক্টরের চত্ত্বরে সেনাবাহিনীর স্ত্রী’দের উন্নয়ন সংস্থা -এর সভাপতি প্রকল্পের সূচনা করেন।
বীরাঙ্গনা সেবা কেন্দ্র ভারতীয় সেনাবাহিনীর প্রাক্তনীদের পোর্টাল www.indianarmyveterans.gov.in-এ পাওয়া যাবে। আবেদনকারী বীর নারীদের তরফে দায়ের করা অভিযোগ সম্পর্কে নিয়মিত খোঁজ-খবর রাখার ক্ষেত্রে এই ব্যবস্থা বিশেষ সুবিধাজনক হবে। টেলিফোন, এসএমএস, হোয়াটসঅ্যাপ, পোস্ট, ই-মেল ব্যবহার করে বা সরাসরি গিয়ে অভিযোগ জানানো যাবে।
এই সুবিধাটির ঠিকানা হল DIAV, 104 Cavalry Road, Maude Lines Delhi Cantt 110010। হোয়াটসঅ্যাপ নম্বরটি শীঘ্রই জানানো হবে।
PG/PM/NS
(Visitor Counter : 89